《李待制寄僧》
宋代·冯山

无心宜与物相期，既歇须行似不疑。出处休将人事说，功名多在老成时。

胸中白练何妨洁，足下青云岂自知。好取圣贤权进退，莫教轻重失毫釐。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。